Information on this topic also available for:
Ke yïn kën akutnhom jöt guɔ gät piny NSW ke yïn agör ba kä bɔ̈ piiny kë kän caar yic arilkutɔ̈r.
Tääu ë yïnhom bï akutnhomdu wëu ku kä gör ke tënɔŋ week tëde muɔ̈ɔ̈k akutnhom cïï gät piny në löŋ yic ya tääu piny. Cuɔ̈k luɔɔi de ye käk alëu bï we thɛ̈l kuum, ka ciɛɛl ë week në luk yic ka tem akutnhom duɔ̈n kɔ̈u bï cïï beer luui
Wek adhil bak ya kɔc kee dhiëc (5) lɔtueŋ ku bak jal thiëc në gɛ̈t ë piny ka tënë yee wek akutnhom de kɔc kee dhiëc (5) lɔtueŋ kënë gät piny tɔ̈ wënthɛɛr.
Luelkë kä bak ya looi në akutnhom yic ku gät kë lööŋ ke akutnhom piny. Wek alëu bak lööm në bak de lööŋ cïï gɔ̈t tɔ̈ në wɛbthait de Fair Trading ka gät kë lööŋkuɔ̈n wepɛ̈c. Na gätkë lööŋ kuɔ̈n wepɛ̈c kë wek adhil käŋ kee 16 cïï gɔ̈t në awereŋ de wël ë yith cɔɔl About the constitution (kä ke lööŋ) tɔ̈ në wɛbthait de Fair Trading yic tiiŋ thook ëbɛ̈n.
Wek adhil akut de bäny bï kä ke akutnhom muk ku mɛc kuany. Akut de bäny adhil bï yic naŋ kɔc kee 3 lɔtueŋ, ku ye ran de keek naŋ run kee 18 lɔtueŋ ku dhil kɔc ke diɛ̈ŋ ken rëër Australia. Na cï akutnhom lööm në lööŋ cïï thääp ë gɔ̈t tëdɔ̈, kë akut de bäny adhil bï yic naŋ kɔc kee dhorou (7). Akut de bäny adhil akutnhom mac në löŋ ku ye këriɛ̈ɛ̈c ëbɛ̈n loi rɔt gätpiny ku lëk kɔc ke.
Akut adhil ran bï käk aɣeer ya kuany cök në kuany ke ye ran nɔŋ ruɔ̈n 18 lɔtueŋ ku rëër në New South Wales. Bɛ̈ny de käk aɣeer yenë ran bï käk akutnhom ya lɔ lueel bic ku yen yee kan yök të göör ë akutnhom në ran bic.
Akutnhomduɔ̈n adhil bï naŋ të cieŋ cïï jiik yic tɔ̈ në New South Wales. Kän alëu bï ya ɣön tɔ̈ akutnhom thïn, ka tëdɔ̈ rëër ë thïn, ka të luui bɛ̈ny de käk aɣeer thïn.
Week agör bak akutnhomduɔ̈n cäk ku bïï rinke week të cïï wek të cuɛt wek Application for reservation (Awereŋ de wɛ̈k ë rïn ) ɣöt (Form A1 – tɔ̈ në wɛbthait de Fair Trading) ë tök keke wëu cïï thiëëc.
Wek alëu bak awereŋ de gɛ̈t ë piny cɔl Application for registration (thiëc de gɛ̈t ë piny) cuat ɣöt (Form A2 – tɔ̈ në wɛbthait de Fair Trading) ë tök keke wëu cïï thiëëc në Fair Trading Centre yic ka tuɔɔc kë tënɔŋ Registry of Co-operatives & Associations (Mäktɛ̈m de gɛ̈t ë piny de akutnhïïm).
Amat tueeŋ de raan ëbɛ̈n në ruɔ̈ɔ̈n yic (AGM) tënɔŋ akutnhom jöt adhil bï rɔt looi në pɛ̈i kee 18 yiic gɔl në kööl ë gɛ̈t ë ye piny. Na cï thök, kë (AGM) aye jal looi në pɛ̈i kee 6 yiic të cïï run tök thök.
Akutnhomduɔ̈n adhil bï të bïï yen rɔt gɛ̈l thïn tak yic apuɔth, gɔl në gël de raan ëbɛ̈n cï tɔ̈ në akutnhom yic, ku dhiɛlkë lööm në dhöl puɔɔth bïï wek kë lëu bï tuɔ̈l ya gël.
Mäktɛ̈m de Registry of Co-operatives & Associations ee këër töŋ tɔ̈ në Fair Trading yic mɛn ye lööŋ ke akutnhïïm muk nhïïm ku cök ke piny na nɔŋ kë cï wääc. Mäktɛ̈m de gɛ̈tpiny ee kä cïï gät piny tënɔŋ akutnhïïm ëbɛ̈n tɔ̈ në New South Wales muk cök apuɔth.
Kä ke yök:
Yup të cïn wëu: 1800 502 042
Telepun: 6333 1400
Pɛk: 6333 1444
Yimeel: registryinquiries@services.nsw.gov.au
Wɛbthait: www.fairtrading.nsw.gov.au
Të cieŋ:
PO Box 22
154 Russell Street
Bathurst NSW 2795
eng_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn sun_Latn nus_Latn fra_Latn fij_Latn dik_Latn srd_Latn zho_Hans zul_Latn